CELEX: 62015CN0694
Language: da
Date: 2015-12-21 00:00:00
Title: Sag C-694/15: Anmodning om præjudiciel afgørelse indgivet af Consiglio di Stato (Italien) den 21. december 2015 — Vigilanza Privata Turris Srl mod Questore di Napoli

21.3.2016   
            
            
               DA
            
            
               Den Europæiske Unions Tidende
            
            
               C 106/23
            
         Anmodning om præjudiciel afgørelse indgivet af Consiglio di Stato (Italien) den 21. december 2015 — Vigilanza Privata Turris Srl mod Questore di Napoli
   (Sag C-694/15)
   (2016/C 106/24)
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Vigilanza Privata Turris Srl
   
      Sagsøgt: Questore di Napoli
   
      Præjudicielle spørgsmål
   
   
               1)
            
            
               [Henset til, at det i Domstolens dom Kommissionen mod Italien, C- 465/2005, EU:C:2007:781] blev fastslået, at den italienske stat har tilsidesat principperne i artikel 43 og 49 i EF-traktaten (etableringsfrihed og fri udveksling af tjenesteydelser), idet den havde fastsat, at
               
                           (a)
                        
                        
                           virksomhed som privat sikkerhedsvagt alene kan udøves, såfremt der forinden er afgivet troskabsed til Den Italienske Republik,
                        
                     
                           (b)
                        
                        
                           privat vagtvirksomhed kun kan udøves af tjenesteydere, som er etableret i andre medlemsstater, såfremt der er meddelt tilladelse med territorial gyldighed af præfekten, uden at der tages hensyn til de forpligtelser, som disse tjenesteydere allerede skal opfylde i deres oprindelsesmedlemsstat,
                        
                     
                           (c)
                        
                        
                           tilladelsen har begrænset territorial gyldighed, og udstedelsen er betinget af, hvor mange og hvor store de allerede eksisterende vagtselskaber er på det omhandlede område,
                        
                     
                           (d)
                        
                        
                           de private vagtselskaber skal have driftssted i hver provins, hvor de udøver virksomhed,
                        
                     
                           (e)
                        
                        
                           selskabernes personale individuelt skal have tilladelse til at arbejde som vagt, uden at der tages hensyn til den kontrol eller de undersøgelser, der allerede er gennemført i oprindelsesmedlemsstaten,
                        
                     
                           (g)
                        
                        
                           vagtselskaberne skal anvende et minimums- og/eller maksimumsantal ansatte for at kunne blive autoriseret,
                        
                     
                           (h)
                        
                        
                           vagtselskaberne skal stille sikkerhed hos den lokale repræsentant for den statslige finansforvaltning,
                        
                     
                           (i)
                        
                        
                           prisen for de private vagttjenester fastsættes i tilladelsen fra præfekten i henhold til en forudbestemt variationsmargen,
                           kan det da udelukkes, at den lokale sikkerhedsmyndighed (Questore) kan opstille sikkerhedsforskrifter såsom de anfægtede, hvorefter opgaverne vedrørende bestemte tjenesteydelser udføres ved anvendelse af et minimumsantal betjente (to)?
                        
                     
         
               2)
            
            
               Selv om der er tale om et nyt spørgsmål, vil en tilsvarende løsning kunne lægges til grund med henvisning til artikel 43 EF og 49 EF?